ddrg/super_eurlex huggingface dataset:
RÅDETS OG KOMMISSIONENS AFGØRELSE

af 24. januar 2000

om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side

(2000/204/EF, EKSF)

RÅDET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, og stk. 3, andet afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 95,

efter høring af Det Rådgivende Udvalg og enstemmig tilslutning fra Rådet,

under henvisning til samstemmende udtalelse fra Europa-Parlamentet(1), og

ud fra følgende betragtning:

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, undertegnet i Bruxelles den 26. februar 1996, bør godkendes -

TRUFFET FØLGENDE AFGØRELSE:

Artikel 1

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, de dertil knyttede protokoller samt de til slutakten knyttede erklæringer og brevvekslinger godkendes herved på Det Europæiske Fællesskabs og Det Europæiske Kul- og Stålfællesskabs vegne.

Teksterne til aftalen, protokollerne og slutakten er knyttet til denne aftale.

Artikel 2

1. Den holding, Fællesskabet skal indtage i associeringsrådet og associeringsudvalget, fastlægges af Rådet på forslag af Kommissionen eller i givet fald af Kommissionen i overensstemmelse med de tilsvarende bestemmelser i traktaterne om oprettelse af Det Europæiske Fællesskab og Det Europæiske Kul- og Stålfællesskab.

2. Formanden for Rådet fører i overensstemmelse med aftalens artikel 79 formandskabet i associeringsrådet og forelægger Fællesskabets holdning. En repræsentant for Kommissionen fører formandskabet i associeringsudvalget i overensstemmelse med aftalens artikel 82 og forelægger Fællesskabets holdning.

Artikel 3

Formanden for Rådet foranstalter på Det Europæiske Fællesskabs vegne den notifikation, der er omhandlet i aftalens artikel 96. Formanden for Kommissionen foranstalter samme notifikation på Det Europæiske Kul- og Stålfællesskabs vegne.

Udfærdiget i Bruxelles, den 24. januar 2000.

På Kommissionens vegne

R. PRODI

Formand

På Rådets vegne

J. GAMA

Formand

(1) EFT C 181 af 24.6.1996, s. 15.
RÅDETS AFGØRELSE

af 13. marts 2000

om beskikkelse af et portugisisk medlem af og to portugisiske suppleanter til Regionsudvalget

(2000/222/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget, og

ud fra følgende betragtning:

En plads er blevet ledig som medlem af Regionsudvalget, efter at Fernando Gomes er trådt tilbage som portugisisk medlem, og to pladser ledige som suppleanter til Regionsudvalget, efter at Edite Marreiros Estrela og Joaquim Couto er trådt tilbage som suppleanter, hvilket Rådet blev underrettet om den 17. november 1999 og den 7. februar 2000,

under henvisning til indstillingen fra den portugisiske regering -

TRUFFET FØLGENDE AFGØRELSE:

Eneste artikel

1. Edite de Fátima Santos Marreiros Estrela beskikkes som medlem af Regionsudvalget som efterfølger for Fernando Gomes for den resterende del af mandatperioden, dvs. indtil den 25. januar 2002.

2. Joaquim Luís Rosa do Céu og António Rui Esteves Solheiro beskikkes som suppleanter til Regionsudvalget som efterfølgere for Edite Marreiros Estrela og Joaquim Couto for den resterende del af mandatperioden, dvs. indtil den 25. januar 2002.

Udfærdiget i Bruxelles, den 13. marts 2000.

På Rådets vegne

J. PINA MOURA

Formand

(1) EFT L 28 af 4.2.1998, s. 19.
RÅDETS AFGØRELSE

af 13. marts 2000

om beskikkelse af en græsk suppleant til Regionsudvalget

(2000/221/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget, og

ud fra følgende betragtning:

En plads som suppleant til Regionsudvalget er blevet ledig, efter at den græske suppleant Philippos Amiridis er afgået ved døden, hvilket Rådet blev underrettet om den 7. februar 2000,

under henvisning til indstillingen fra den græske regering -

TRUFFET FØLGENDE AFGØRELSE:

Eneste artikel

Mihail Stylianidis beskikkes som suppleant til Regionsudvalget som efterfølger for Philippos Amiridis for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 13. marts 2000.

På Rådets vegne

J. PINA MOURA

Formand

(1) EFT L 28 af 4.2.1998, s. 19.
KOMMISSIONENS BESLUTNING

af 3. marts 2000

om forlængelse af gyldigheden af beslutning 1999/815/EF om forbud mod markedsføring af legetøj og småbørnsartikler, der er beregnet til at blive puttet i munden af børn under tre år, og som er fremstillet af blød pvc indeholdende visse phthalater

(meddelt under nummer K(2000) 527)

(EØS-relevant tekst)

(2000/217/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/59/EØF af 29. juni 1992 om produktsikkerhed i almindelighed(1), særlig artikel 9, og

ud fra følgende betragtninger:

(1) Kommissionen vedtog den 7. december 1999 beslutning 1999/815/EF(2), der på grundlag af artikel 9 i direktiv 92/59/EØF, pålagde medlemsstaterne at forbyde markedsføring af legetøj og småbørnsartikler, der er beregnet til at blive puttet i munden af børn under tre år, og som er fremstillet af blød pvc indeholdende et eller flere af stofferne diisononylphthalat (DINP), di(2-ethylhexyl)phthalat (DEHP), dibutylphthalat (DBP), diisodecylphthalat (DIDP), di-n-octylphthalat (DNOP) og butylbenzylphthalat (BBP).

(2) Gyldighedsperioden for beslutning 1999/815/EF var begrænset til tre måneder i overensstemmelse med artikel 11, stk. 2, i direktiv 92/59/EØF. Beslutningens gyldighedsperiode ville således udløbe den 8. marts 2000.

(3) Ifølge artikel 11, stk. 2, i direktiv 92/59/EØF gælder foranstaltninger, der vedtages i henhold til artikel 9 i direktiv 92/59/EØF, i højst tre måneder, men fristen kan forlænges efter samme procedure som for de gældende foranstaltninger.

(4) Det er fastsat i beslutning 1999/815/EF, at gyldighedsperioden om nødvendigt kan forlænges. Begrundelserne for beslutningen har fortsat gyldighed, og det er derfor nødvendigt at bibeholde forbuddet mod markedsføring af de pågældende produkter.

(5) Nogle medlemsstater har gennemført beslutning 1999/815/EF ved foranstaltninger, der anvendes indtil den 8. marts 2000, og det er derfor nødvendigt at sikre, at foranstaltningernes gyldighedsperiode forlænges.

(6) Derfor er det nødvendigt at forlænge gyldighedsperioden af beslutning 1999/815/EF for at sikre, at alle medlemsstater opretholder det forbud, der er omhandlet i beslutningen. Ifølge artikel 11, stk. 2, i direktiv 92/59/EØF kan gyldighedsperioden forlænges med tre måneder.

(7) De i denne beslutning fastsatte foranstaltninger er i overensstemmelse med udtalelse fra Udvalget for Hastende Produktsikkerhedsproblemer -

VEDTAGET FØLGENDE BESLUTNING:

Artikel 1

I artikel 5 i beslutning 1999/815/EF ændres "den 8. marts 2000" til "3 måneder efter meddelelsesdatoen".

Artikel 2

Medlemsstaterne træffer de nødvendige foranstaltninger for at efterkomme denne beslutning senest ti dage efter, at den er blevet meddelt. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. marts 2000.

På Kommissionens vegne

David BYRNE

Medlem af Kommissionen

(1) EFT L 228 af 11.8.1992, s. 24.

(2) EFT L 315 af 9.12.1999, s. 46.
RÅDETS AFGØRELSE

af 13. marts 2000

om ændring af afgørelse 1999/70/EF om de nationale centralbankers eksterne revisorer

(2000/223/EF)

RÅDET FOR DEN EUROPÆISKE UNION HAR -

under henvisning til statutten for Det Europæiske System af Centralbanker og Den Europæiske Centralbank, særlig artikel 27.1,

under henvisning til henstilling af 21. februar 2000 fra Den Europæiske Centralbank (i det følgende benævnt "ECB"), og

ud fra følgende betragtninger:

(1) ECB og de nationale centralbankers regnskaber revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) ECB's Styrelsesråd har henstillet til Rådet, at det fra og med regnskabsåret 2000 godkender en efterfølger for en af de eksterne revisorer for Deutsche Bundesbank, som blev godkendt ved Rådets afgørelse 1999/70/EF(1).

(3) Det er hensigtsmæssigt af følge styrelsesrådets henstilling -

TRUFFET FØLGENDE AFGØRELSE:

Artikel 1

Artikel 1, stk. 2, i afgørelse 1999/70/EF affattes således:

"2. KPMG Deutsche Treuhand-Gesellschaft AG og Ernst & Young Deutsche Allgemeine Treuhand AG godkendes som eksterne revisorer for Deutsche Bundesbank for årsregnskaberne fra og med regnskabsåret 2000."

Artikel 2

Denne afgørelse meddeles ECB.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 13. marts 2000.

På Rådets vegne

J. PINA MOURA

Formand

(1) EFT L 22 af 29.1.1999, s. 69.
RÅDETS AFGØRELSE

af 28. februar 2000

om beskikkelse af et nederlandsk medlem af Det Økonomiske og Sociale Udvalg

(2000/191/EF, Euratom)

RÅDET FOR DEN EUROPÆISKE UNION HAR -

under henvisning til traktaken om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Jeannette van der Hoofts fratrædelse, der blev meddelt Rådet den 21. oktober 1999;

under henvisning til den kandidatliste, som den nederlandske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

M. Bulk beskikkes som medlem af Det Økonomiske og Sociale Udvalg som efterfølger for Jeannette van der Hooft for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 28. februar 2000.

På Rådets vegne

J. PINA MOURA

Formand

(1) EFT L 257 af 19.9.1998, s. 37.
RÅDETS AFGØRELSE

af 14. februar 2000

om indgåelse af aftalen i form af brevveksling mellem Det Europæiske Fællesskab og Ukraine om forlængelse af ordningen med dobbeltkontrol uden kvantitative lofter i forbindelse med udførsel fra Ukraine til Det Europæiske Fællesskab af visse stålprodukter, der er omfattet af EF- og EKSF-traktaterne, for perioden 1. januar 2000 til 31. december 2001

(2000/202/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side trådte i kraft den 1. marts 1998(1).

(2) Ved Kommissionens afgørelse 97/482/EKSF(2) blev der indgået en aftale mellem Det Europæiske Kul- og Stålfællesskab på den ene side og Ukraine på den anden side, som trådte i kraft den 5. august 1997.

(3) Kommissionen har afsluttet forhandlingerne om en aftale i form af brevveksling mellem Det Europæiske Fællesskab og Ukraine om forlængelse af ordningen med dobbeltkontrol uden kvantitative lofter i forbindelse med udførsel fra Ukraine til Det Europæiske Fællesskab af visse stålprodukter, der er omfattet af EF- og EKSF-traktaterne, for perioden 1. januar 2000 til 31. december 2001.

(4) Aftalen i form af brevveksling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Ukraine om forlængelse af ordningen med dobbeltkontrol uden kvantitative lofter i forbindelse med udførsel fra Ukraine til Det Europæiske Fællesskab af visse stålprodukter, der er omfattet af EF- og EKSF-traktaterne, for perioden 1. januar til 31. december 2000, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 14. februar 2000.

På Rådets vegne

J. GAMA

Formand

(1) EFT L 49 af 19.2.1998, s. 3.

(2) EFT L 210 af 4.8.1997, s. 32.
RÅDETS AFGØRELSE

af 28. februar 2000

om udnævnelse af et medlem af Det Rådgivende Udvalg for Euratoms Forsyningsagentur

(2000/C 69/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Ian Holts fratræden, der blev meddelt Rådet den 3. november 1999;

denne ledige plads skal derfor besættes;

den britiske regering indstillede en kandidat den 3. november 1999 -

TRUFFET FØLGENDE AFGØRELSE:

Eneste artikel

Maurice Strike udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.

Udfærdiget i Bruxelles, den 28. februar 2000.

På Rådets vegne

J. PINA MOURA

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
KOMMISSIONENS AFGØRELSE

af 7. februar 2000

om indgåelse af en aftale om ændring af aftalen mellem Det Europæiske Fællesskab og Australien om handel med vin

(meddelt under nummer K(2000) 224)

(2000/192/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 94/184/EF af 24. januar 1994 om indgåelse og underskrivelse af en aftale mellem Det Europæiske Fællesskab og Australien om handel med vin(1), særlig artikel 3,

under henvisning til aftalen mellem Det Europæiske Fællesskab og Australien om handel med vin undertegnet i Bruxelles og Canberra henholdsvis den 26. og den 31. januar 1994(2), og

ud fra følgende betragtninger:

(1) Kommissionen har på Fællesskabets vegne forhandlet en ændring af nævnte aftale med henblik på forlængelse indtil den 30. juni 2000 af den midlertidige tilladelse, der indrømmes australske vine behandlet med kationbytterharpiks.

(2) De foranstaltninger, der er fastsat i aftalen knyttet til denne afgørelse, er i overensstemmelse med udtalelse fra Forvaltningskomitéen for Vin -

TRUFFET FØLGENDE AFGØRELSE:

Artikel 1

Aftalen om ændring af aftalen mellem Det Europæiske Fællesskab og Australien om handel med vin godkendes på Fællesskabets vegne.

Aftalens tekst er knyttet til denne afgørelse.

Artikel 2

Denne afgørelse og den i artikel 1 nævnte aftale offentliggøres i De Europæiske Fællesskabers Tidende.

Udfærdiget i Bruxelles, den 7. februar 2000.

På Kommissionens vegne

Franz FISCHLER

Medlem af Kommissionen

(1) EFT L 86 af 31.3.1994, s. 1.

(2) EFT L 86 af 31.3.1994, s. 3.
RÅDETS AFGØRELSE

af 28. februar 2000

om udnævnelse af medlemmer af og suppleanter til Det Rådgivende Udvalg for Vandrende Arbejdstageres Sociale Sikring

(2000/C 69/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet(1), særlig artikel 82,

under henvisning til de indstillinger, Rådet har fået forelagt af medlemsstaternes regeringer, og

ud fra følgende betragtninger:

Rådet har ved afgørelse af 24. juli 1997(2) udnævnt medlemmerne af og suppleanterne til Det Rådgivende Udvalg for Vandrende Arbejdstageres Sociale Sikring for perioden fra den 24. juli 1997 til den 23. juli 1999;

der skal udnævnes medlemmer af og suppleanter til Det Rådgivende Udvalg for Vandrende Arbejdstageres Sociale Sikring for en periode på to år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Vandrende Arbejdstageres Sociale Sikring for perioden fran den 28. februar 2000 til den 27. februar 2002.

I. REGERINGSREPRÆSENTANTER

a) Medlemmer

>TABELPOSITION>

b) Suppleanter

>TABELPOSITION>

II. ARBEJDSTAGERREPRÆSENTANTER

a) Medlemmer

>TABELPOSITION>

b) Suppleanter

>TABELPOSITION>

III. ARBEJDSGIVERREPRÆSENTANTER

a) Medlemmer

>TABELPOSITION>

b) Suppleanter

>TABELPOSITION>

Artikel 2

Afgørelsen offentliggøres til underretning i De Europæiske Fællesskabers Tidende.

Udfærdiget i Bruxelles, den 28. februar 2000.

På Rådets vegne

J. PINA MOURA

Formand

(1) EFT L 149 af 5.7.1971, s. 2. Forordningen er senest ændret ved forordning (EØF) nr. 1945/93 (EFT L 181 af 23.7.1993, s. 1).

(2) EFT C 241 af 7.8.1997, s. 2.
KOMMISSIONENS BESLUTNING

af 25. februar 2000

om ændring af beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

(meddelt under nummer K(2000) 498)

(EØS-relevant tekst)

(2000/198/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler(1), særlig artikel 3, og

ud fra følgende betragtninger:

(1) Kommissionens beslutning 94/458/EF(2) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler.

(2) I Kommissionens beslutning 94/652/EF(3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler. I artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned.

(3) Oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren.

(4) Opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde.

(5) De i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EF om udarbejdelse af en oversigt og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. februar 2000.

På Kommissionens vegne

Erkki LIIKANEN

Medlem af Kommissionen

(1) EFT L 52 af 4.3.1993, s. 18.

(2) EFT L 189 af 23.7.1994, s. 84.

(3) EFT L 253 af 29.9.1994, s. 29.

BILAG

Oversigt over opgaver, der skal udføres af medlemsstaterne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

>TABELPOSITION>
Rådets beslutning

af 30. marts 2000

om bemyndigelse af Kongeriget Nederlandene til i overensstemmelse med proceduren i artikel 8, stk. 4, i direktiv 92/81/EØF at anvende en reduceret punktafgiftssats på visse mineralolier, når de benyttes til specifikke formål

(2000/266/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier(1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

(1) Ifølge artikel 8, stk. 4, i direktiv 92/81/EØF kan Rådet med enstemmighed og på forslag fra Kommissionen tillade en medlemsstat at indrømme yderligere fritagelser eller lempelser i forbindelse med punktafgifter på mineralolier, hvis særlige hensyn taler herfor.

(2) De nederlandske myndigheder har meddelt Kommissionen, at de ønsker at anvende en differentieret punktafgiftssats på LPG, der benyttes af køretøjer til affaldsindsamling, kloakrensning og gadefejning som led i en plan for nedbringelse af NOx-emissionerne i bymiljøet ved at indskrænke anvendelsen af dieselolie.

(3) De andre medlemsstater er blevet underrettet herom.

(4) Kommissionen og alle medlemsstater anerkender, at anvendelsen af en differentieret punktafgiftssats på LPG, der benyttes af sådanne køretøjer, ikke giver anledning til konkurrenceforvridning eller hæmmer det indre markeds funktion.

(5) Kommissionen undersøger jævnligt lempelserne og fritagelserne for at kontrollere, om de er forenelige med det indre markeds funktion og med Fællesskabets miljøbeskyttelsespolitik.

(6) Kongeriget Nederlandene har anmodet om tilladelse til at anvende en differentieret punktafgiftssats på LPG, der benyttes af køretøjer til affaldsindsamling, kloakrensning og gadefejning, på 125,56 NLG pr. 1000 kg fra 1. maj 2000. Rådet skal behandle sagen med udgangspunkt i en rapport fra Kommissionen senest den 31. december 2002, når tilladelsen, der gives med denne beslutning, udløber -

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, i direktiv 92/81/EØF og uanset betingelserne i Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier(2), navnlig minimumssatserne i artikel 7, bemyndiges Kongeriget Nederlandene herved til fra 1. maj 2000 til 31. december 2002 at anvende en differentieret punktafgiftssats på LPG, der benyttes af køretøjer til affaldsindsamling, kloakrensning og gadefejning.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 30. marts 2000.

På Rådets vegne

J. Sócrates

Formand

(1) EFT L 316 af 31.10.1992, s. 12. Direktivet er senest ændret ved direktiv 94/74/EF (EFT L 365 af 31.12.1994, s. 46).

(2) EFT L 316 af 31.10.1992, s. 19. Direktivet er senest ændret ved direktiv 94/74/EF (EFT L 365 af 31.12.1994, s. 46).